L-UE hija lesta li tagħti rispons b'saħħtu u lil kull min jipprova jattakka n-netwerks tagħha. Il-Kunsill qabel li jfassal qafas għal rispons diplomatiku konġunt tal-UE għal attivitajiet ċibernetiċi malizzjużi, l- għodda tad-diplomazija ċibernetika L-UE tirrikonoxxi li ċ-ċiberspazju joffri opportunitajiet sinifikanti, iżda joħloq ukoll sfidi għall-azzjoni esterna tal-UE li qed jevolvu kontinwament. L-UE hija mħassba dwar iż-żieda fil-kapaċità u r-rieda ta' atturi statali u mhux statali li jilħqu l-objettivi tagħhom permezz ta' attivitajiet ċibernetiċi malizzjużi. Attivitajiet bħal dawn jistgħu jikkostitwixxu aġir illegali skont id-dritt internazzjonali u jistgħu jwasslu għal rispons konġunt tal-UE L-UE ttenni li l-istati ma għandhomx konxjament jippermettu li t-territorju tagħhom jintuża għal atti internazzjonalment illegali bl-użu ta' Teknoloġiji tal-Informazzjoni u tal-Komunikazzjoni (ICT). Il-qafas għal rispons diplomatiku konġunt tal-UE huwa parti mill- approċċ tal-UE għaċ-ċiberdiplomazija , li jikkontribwixxi għall-prevenzjoni ta' kunflitti, il-mitigazzjoni tat-theddid għaċ-ċibersigurtà u stabbiltà akbar fir-relazzjonijiet internazzjonali. Il-qafas huwa mistenni jinkoraġġixxi l-kooperazzjoni, jiffaċilita l-mitigazzjoni ta' theddidiet immedjati u fit-tul, u jinfluwenza l-imġiba ta' aggressuri potenzjali fuq medda twila ta' żmien. Ir-rispons diplomatiku tal-UE għal attivitajiet ċibernetiċi malizzjużi ser jagħmel użu sħiħ mill- miżuri fi ħdan il-Politika Estera u ta' Sigurtà Komuni , inkluż, jekk meħtieġ, miżuri restrittivi. Kwalunkwe rispons diplomatiku konġunt tal-UE għal attivitajiet ċibernetiċi malizzjużi jkun proporzjonat fir-rigward tal-ambitu, l-iskala, it-tul ta' żmien, l-intensità, il-kumplessità, is-sofistikazzjoni u l-impatt tal-attività ċibernetika. L-UE tafferma mill-ġdid l-impenn tagħha għas-soluzzjoni ta' tilwim internazzjonali fiċ-ċiberspazju permezz ta' mezzi paċifiċi . F'dan il-kuntest, l-isforzi diplomatiċi kollha tal-UE bħala prijorità għandu jkollhom l-għan li jippromwovu s-sigurtà u l-istabbiltà fiċ-ċiberspazju permezz ta' aktar kooperazzjoni internazzjonali, u li jnaqqsu r-riskju ta' perċezzjoni żbaljata, eskalazzjoni u kunflitt li jistgħu jirriżultaw minn inċidenti tal-ICT. Ara t-test sħiħ tal-konklużjonijiet tal-Kunsill Konklużjonijiet tal-Kunsill dwar iċ-ċiberdiplomazija tal-11 ta' Frar 2015 Ara l-paġna tal-laqgħa